ET Euroopa Liidu Teataja C 74/11

Prantsusmaa valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimiseks ainuõigusega tegevusloa ehk nn Ledeuix' loa taotlemise kohta)

(EMPs kohaldatav tekst)

(2007/C 74/08)

28. juulil 2006 esitas äriühing Exceed Energy France SAS, registrijärgse aadressiga 38, rue de Berri, F-75008 Pariis (Prantsusmaa), taotluse viieaastase ainuõigusliku tegevusloa ehk nn Ledeuix' loa saamiseks, et uurida vedelaid ja gaasilisi süsivesinikke Pyrénées Atlantiques'i ja Landes'i departemangu territooriumil asuval umbes 1440 ruutkilomeetri suurusel alal.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 3,80° idapikkust 48,20° põhjalaiust B 3,50° idapikkust 48,20° põhjalaiust C 3,50° idapikkust 48,194° põhjalaiust D 3,28° idapikkust 48,15° põhjalaiust E 3,28° idapikkust 48,06° põhjalaiust F 3,14° idapikkust 48,06° põhjalaiust G 3,14° idapikkust 48,00° põhjalaiust H 3,90° idapikkust 48,00° põhjalaiust I 3,90° idapikkust 48,90° põhjalaiust J 3,80° idapikkust 48,90° põhjalaiust

Punktid C ja D = Lacq'i kontsessiooniala edelapiir

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta dekreedi nr 2006-648 artiklites 4, 5 ja 6 (3. juuni 2006. aasta Prantsuse Vabariigi Teataja).

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud “Teatises süsivesinike kaevandamisõiguse kohta Prantsusmaal ”(avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta dekreediga nr 2006-648, milles käsitletakse kaevandamise ja maa-aluse ladustamise õigust.

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused algse taotluse ja konkureerivate taotluste kohta tehakse hiljemalt 28. septembril 2008.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta dekreedist nr 2006-649, milles käsitletakse kaevandamistegevust, maa-alust ladustamist ning maa-aluse kaevandamise ja ladustamise kontrollimist (Prantsuse Vabariigi Teataja, 3. juuni 2006).

Sellekohast täiendavat teavet võib saada majandus-, rahandus-, ja tööstusministeeriumist (energia- ja toorainete osakond, energia- ja mineraalressursside talitus, kaevandusalase seadusandluse büroo) (ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http:// www.legifrance.gouv.fr

(1) EÜT L 164, 30.6.1994, lk 3.